Leah Remini

**Leah Marie Remini** (født 1970) er en amerikansk skuespillerinne. Hun er mest kjent for rollen som «Carrie Spooner-Heffernan» i TV-serien *[[Kongen av Queens]]*.

## Biografi
Reminis far, George Remini, eier et asbestfirma, og kommer opprinnelig fra Sicilia, og hennes mor, Vicki Marshall, er rektor ved en videregående skole og kommer opprinnelig fra Østerrike. Hennes foreldre tok ut skilsmisse i 1977. Remini har en eldre søster, Nicole, og fire halvsøsken, Shannon, Stephanie, Elizabeth og Christine. Da Remini var 14 år gammel sluttet hun på skolen for å skaffe seg et yrke. I begynnelsen fikk hun diverse jobber som kelner, forsikringsselger og telefonselger. Hun fikk sin første rolle med dialog i en episode av *Head of the Class*. I juli 2003 giftet hun seg med skuespilleren Angelo Pagan. En dokumentar fra bryllupet ble sendt på TV-kanalen VH1. Den 16. juni 2004 fikk hun datteren Sofia Bella.

## TV
Reminis inntreden på TV kom på midten av 1980-tallet, da hun opptrådte som «Carla Tortellis» datter «Serafina» i to episoder av *[[Cheers]]*. I 1989 hadde hun hovedrollen i serien *Living Dolls*, en kortlivet spin-off fra *Who's the Boss?*. Hun ble populær i rollen som «Terri Reynolds» i komiserien *Fired Up* fra 1997. Hun hadde også gjesteopptredener i serier som *Evening Shade*, *Diagnosis: Murder*, *[[NYPD Blue]]* og *[[Venner for livet]]*.  

Fra 21. september 1998 til 14. mai 2007 spilte hun Carrie Spooner Heffernan i The King of Queens.  

## Remini og scientologi
Remini var medlem av Scientologikirken. I desember 2005 hjalp hun til med å promotere gallaåpningen av scientologenes kontroversielle museumsutstilling «Psychiatry: An Industry of Death», som inneholder en konspirasjonsteori om at Adolf Hitler var psykiater av yrke.
Tidligere, på CNN, som svar til kritikken av scientologien, uttalte hun:
:*If somebody is going to get turned off about something because of what they read or heard, then that person's not smart enough to even enter a church. If you're really against something, then know what you're against.*
Hun valgte senere, sommeren 2013, å forlate Scientologikirken. Hun har senere gitt mange intervjuer der hun tar skarpt avstand fra sekten, som hun mener ødelegger tilhengernes liv. I 2015 ga hun ut selvbiografi *Troublemaker: Surviving Scientology and Hollywood*, der hun beskrev hvordan Scientologikirken aktivt benytter kjendiser fra film og TV i sin propaganda. Hun har også medvirket til en dokumentarprogramserie kalt *Leah Remini: Scientology and the Aftermath*, som har vunnet flere priser. Per 2021 lager hun en podcast om dette sammen med en annen tidligere scientolog.

## Videospill
Leah Remini hadde stemmen til figuren «Grace Nakimura» i videospillet *[[Gabriel Knight|Gabriel Knight: Sins of the Fathers]]* av Sierra On-Line.

## Filmografi
* *[[Old School (film)|Old School]]* (2003) som Lara Campbell
* *[[Kongen av Queens]]* (TV-serie) (1998–2007) som Carrie Spooner Heffernan
* *[[Follow Your Heart]]* (1998) som Angie
* *[[Fired Up]]* (TV-serie) (1997) som Terry Reynolds
* *[[Glory Daze]]* (1996) som Theresa
* *[[NYPD Blue]]* (TV-serie) (1996) som Angela Bohi
* *[[First Time Out]]* (TV-serie) (1995) som Dominique Costellano
* *[[Phantom 2040]]* (TV-serie) (1994) som Sagan Cruz (stemme)
* *[[Harlan & Merleen]]* (TV-film) (1993) som Frankie
* *[[The Man in the Family]]* (TV-serie) (1991) som Tina Bavasso
* *[[Saved by the Bell]]* (TV-serie) (1991) som Stacey Carosi
* *[[Living Dolls]]* (TV-serie) (1989) som Charlie Briscoe

## Referanser


## Eksterne lenker
* 
*